----

----

III Objave

Komisija

----

RAZPIS PROSTEGA DELOVNEGA MESTA

Direktorja Evropskega centra za preprečevanje in nadzor bolezni

(2004/C 200 A/01)

Sprejemamo prijave za prosto delovno mesto direktorja Evropskega centra za preprečevanje in nadzor bolezni („Centra“). Delovno mesto direktorja bo v Stockholmu na Švedskem, direktor pa bo z delom predvidoma začel do maja 2005. Zakonska podlaga za Center je Uredba (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in nadzor bolezni (1) („Uredba“).

Splošni opis nalog in vloge Centra

Prvotna naloga Centra je prepoznavanje, ocenjevanje in obveščanje o trenutnih in pojavljajočih se prenosljivih boleznih, ki ogrožajo zdravje ljudi. Center bo iskal, zbiral, primerjal, ocenjeval in razglašal znanstvene in tehnične podatke (nadzor), zagotovil znanstvena mnenja ter tehnično in znanstveno pomoč, vključno z usposabljanjem. Center bo zagotovil pravočasno informiranje partnerjev v Evropski uniji (EU) in izven nje, usklajeval oblikovanje mrež v okviru svojih nalog ter izmenjeval informacije, strokovno znanje in izkušnje ter najboljšo prakso. Lajšal bo tudi razvoj in izvajanje skupnih ukrepov, kot so skupne preiskave izbruhov. Center bo moral vzpostaviti sodelovanje s Svetovno zdravstveno organizacijo.

Center bo z nasveti in priporočili usmerjal nosilce odločanja na ravni EU in na državni ravni. Pri tem bo upošteval bogastvo znanstvenega znanja in izkušenj v javnih zdravstvenih ustanovah držav članic. Cilj Centra je vzpostaviti mrežo znanja in izkušenj ter olajšati usklajevanje med ustanovami držav članic.

Pod direktorjevim vodstvom si mora Center pri svojih interesnih skupinah zaradi svoje samostojnosti, znanstvene kakovosti, točnosti, časovne natančnosti mrež, ki jih upravlja, podpore, ki jo nudi v nastajajočih kriznih situacijah, informacij, ki jih objavlja ter jasnosti svojih postopkov in prizadevnosti pri izvajanju nalog, ki so mu dodeljene, hitro pridobiti ugled verodostojnega vira informacij.

Prvotno se bo Center osredotočal na prenosljive bolezni in izbruhe bolezni z neznanim vzrokom. Po prvih letih delovanja bo neodvisni zunanji ocenjevalec ocenil dosežke Centra in morebitno potrebo po razširitvi njegovega obsega delovanja na druge ustrezne dejavnosti s področja javnega zdravja, zlasti s področja nadzorovanja zdravja.

Dodatne informacije so na voljo na naslovu http://europa.eu.int/comm/health/index_en.html

Opis in narava funkcije

Direktor je pravni zastopnik in javni predstavnik Centra ter je odgovoren Upravnemu odboru. Med njegove odgovornosti spadajo:

Izziv bo predstavljalo zagotavljanje kontinuitete pri dejavnostih in vzpostavljanje odlične ravni sodelovanja s Komisijo.

Posebna usposobljenost in izkušnje, ki se zahtevajo za opravljanje te funkcije

Kandidati morajo:

Samostojnost in izjava o interesih

Direktor bo moral dati izjavo o zavezanosti k samostojnemu delovanju v javnem interesu in izjavo v povezavi z interesi, ki lahko škodijo njegovi/njeni samostojnosti. Kandidati morajo zato k svoji prijavi priložiti potrdilo, da so te izjave pripravljeni dati.

Imenovanje in pogoji zaposlitve

V skladu s postopkom, določenim v členu 17 Uredbe, bo direktorja na osnovi ožjega izbora, ki ga naredi Komisija, imenoval Upravni odbor. Pred imenovanjem bo kandidat, ki ga predlaga Upravni odbor, moral dati izjavo in odgovarjati na vprašanja Evropskega parlamenta.

Na podlagi prijav na ta razpis bo Komisija oblikovala ožji izbor. Kandidati naj upoštevajo, da se lahko ožji izbor imen pojavi v javnosti in da uvrstitev v ožji izbor ne zagotavlja povabila na razgovor.

Direktor bo imenovan kot član osebja, zaposlenega za določen čas v razredu A*14, skladno s členom 2a pogojev za zaposlovanje ostalih uslužbencev Evropskih skupnosti (2), za obdobje 5 let, ki se lahko podaljša enkrat za obdobje do 5 let.

Enake možnosti

Evropska unija posveča veliko skrb temu, da se pri postopkih zaposlovanja izogiba vsakršni obliki razlikovanja in aktivno spodbuja prijavljanje žensk.

Postopek prijave

Da bi bila prijava veljavna, morajo kandidati predložiti motivacijsko pismo in življenjepis po predpisih EU (3). Na tej stopnji še ni potrebno pošiljati spremnih listin (overjenih kopij diplom, priporočil, dokazil o izkušnjah idr.), vendar pa jih je na prošnjo potrebno predložiti kasneje.

Prijave, po možnosti v angleškem, francoskem ali nemškem jeziku, naj kandidati pošljejo po elektronski pošti v obliki Wordove ali pdf datoteke na naslov SANCO_ECDC_director@cec.eu.int. Kandidati, ki svojih prijav ne morejo poslati po elektronski pošti, lahko prijave pošljejo po navadni pošti z oznako „Director of the ECDC“:

Rok za oddajo prijav

Prijave morajo kandidati poslati po elektronski pošti ali s priporočeno pošiljko najkasneje do 10. septembra 2004 (velja datum poštnega žiga).

Prijave, ki jih bodo kandidati poslali po kurirski službi, morajo na isti naslov prispeti najkasneje do 15.00. zgoraj navedenega dne.

Komisija si pridržuje pravico do spremembe roka za oddajo prijav le z objavo v Uradnem listu Evropske unije.

----

(1)UL L 142, 30.4.2004, str. 1.

(2)UL L 124, 27.4.2004, str. 1 http://europa.eu.int/eur-lex/en/archive/2004/l_12420040427en.html

(3)  http://www.cedefop.eu.int/transparency/cv.asp

----